### Beslutninger:

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 31. august 2022 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 24. august 2022.

###

.

### Resume

Styrelsen for Arbejdsmarked og Rekruttering (STAR) har bedt Ankestyrelsen om at gennemføre en undersøgelse af sager, hvor borgeren er blevet sanktioneret efter udeblivelse fra tilbud eller samtale. Praksisundersøgelsen er udarbejdet på baggrund af 95 sager fra 10 udvalgte kommuner.

[adresse] har bidraget med 12 sager. Ankestyrelsen vurderer, at måden og tidspunktet for den vejledning, som borgeren har fået i forhold til at udeblive fra en samtale eller et tilbud, ikke er korrekt i 4 sager. Ankestyrelsen vurderer endvidere, at én sag ville blive hjem-vist. Hjemvisning betyder, at kommunen skal indhente yderligere dokumentation og træffe en ny afgørelse, hvor resultatet kan blive det samme. I den hjemviste sag burde kommunen have bedt borgeren om at sende dokumentation for, at han havde fået et positivt testresultat for Corona.

Af Aarhus-sagerne kan udledes, at Ankestyrelsen finder, at [adresse] korrekt vurderer, om der foreligger en rimelig grund til en udeblivelse og sikrer, at alle relevante forhold inddrages i vurderingen. Ankestyrelsen bemærker også, at kommunen overholder de forvaltningsretlige regler om partshøring, klagevejledning og begrundelse. Ligesom kommunen overfor de aktivitets-parate borgere forsøger at udtømme alle muligheder for personlig kontakt, inden en afgørelse om sanktion træffes. Ankestyrelsen finder desuden, at kommunen er opmærksom på at vurdere, om en sanktion fremmer borgerens rådighed. Endelig anfører Ankestyrelsen, at [adresse] i ingen af sagerne har inddraget ulovlige kriterier.

### Beslutningspunkter

Det indstilles:

At 1) Praksisundersøgelsen tages til efterretning.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Odette Kristoffersen:

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 30. juni 2022.

Lena Mortensen var forhindret i at deltage i sagens behandling.

Udvalg: [adresse]

Dato: 17-08-2022

Odette Kristoffersen:

Fremsendes til [adresse] og Beskæftigelsesudvalget til behandling i henhold til beslutning i byrådets møde den 17. august 2022.

Udvalg: Social- og Beskæftigelsesudvalget

Dato: 24-08-2022

Odette Kristoffersen:

Esmarelda Jessen, Joachim Frederiksen, Karlo Bertelsen, Borris Knudsen og Josefine Thorsen kunne tiltræde indstillingen i overensstemmelse med Magistratens anbefaling.

Katrine Oda Overgaard tog forbehold.

Jørgen Olsen var forhindret i at deltage i udvalgets behandling af sagen.